من سافرت ماكلت مابيك كل جيه
واسمك يبويه الهوه البل ريه
جنت الي خيمة وتفي ظلال
بعدك يبويه الحمل صار اجبال
يريتك بالحلم تمر بيه يوميه
بخلافك يبويه اقسه الدهر وياي
بالغربه صفيت بلا فكر لا راي
اقسم الك ما لحظه يوم انساك
يامسعد الي كضه كل العمر وياك
ياوسفه هذا الزمن ما يرحم شويه
يوم السمعت الخبر ما صدكت للتالي
يفداك كل العمر يحبيب وغالي
ابني وداعتك ينشدني عنك دوم
يبويه بحضنتك مني تنزيل هموم
اعذرني يوم الما حضرت كل صوج ما بيه
كل ليلة يبابا اشعلك اشموع
لان حبك يبويه بالكلب مطبوع
اتمنه لو بالطيف مريت
ما اجرع بدونك طبة البيت
واحس كل شمعه تضوي الكبر ليليه